Document ID: /roh_data/filtered/fineweb-2-filterrobots_roh.jsonl.gz/11957

Il project d'art «Arte Albigna» pon ins emprender d'enconuscher durant ina gita en muntogna en la regiun Albigna en Bregaglia. La tura cumenza tar la staziun a val da la pendiculara Albigna sin 1'200 meters sur mar enfin si tar il mir dal lai da serra Albigna sin 2'165 meters sur mar e vinavant tar la chamona Capanna da l'Albigna sin 2'333 meters sur mar.
Spectacul artistic en la natira selvadia
La direcziun artistica «Arte Albigna» è tar l'artist Luciano Fasciati da l'Uniun Progetti d'arte Val Bregaglia. «Arte Albigna» vul trair a niz la scenaria da la regiun Albigna ch'è sa transmidada dad in lieu selvadi e natiral en in lieu selvadi e tecnic, entras il mir dal lai da serra e la tecnica per producir forza electrica.
«Arte Albigna» preschenta ovras dad artists sco Jules Spinatsch, Evelina Cajacob, Pipilotti Rist, Roman Signer, Yves Mettler u Bob Gramsma. Il project d'art cumenza ils 2 da fanadur e dura enfin ils 30 settember.
RR actualitad 07:00